Innbrot og grunsamlegar mannaferðir á Vesturlandi Síðast uppfært : 16 Janúar 2020 klukkan 10:05 Í janúar hefur lögreglan á Vesturlandi fengið nokkrar tilkynningar um grunsamlegar mannaferðir í umdæminu . Í einu tilviki var um innbrot og skemmdarverk að ræða . Þetta var í Borgarnesi og á Akranesi en rétt að allir sem einn hafi vara á sér og muni að læsa dyrum , loka gluggum og muna einnig eftir að læsa geymslum og bílskúrum . Í síðustu viku fengum við tilkynningar frá íbúum við Bárugötu á Akranesi og Borgarvík í Borgarnesi . Í þessari viku hafa okkur borist tilkynningar um grunsamlegar mannaferðir að næturlagi á Akranesi . Tekið var í hurðarhún á húsi við Höfðagrund og eins við Grenigrund . Í öðru tilvikinu var um tvo menn var að ræða að sögn tilkynnanda , annar sagður hafi verið hávaxinn í svartri hettupeysu en hinn þybbinn í grárri hettupeysu . Tilkynnandi sagði þá hafa verið að taka í hurðarhún útidyrar og þegar hann leit út um gluggann sá hann þá við bílskúr hússins . Svo virðist sem þessir aðilar fari um stíga og garða og kanni hvort opið eða ólæst sé hjá fólki . Sérstaklega þarf að passa upp á innganga baka til svo sem frá görðum og einnig passa glugga sem mögulegt væri að komast inn um ef þeir eru ekki vel lokaðir . Við leituðum þessara manna en án árangurs . Gerum því nauðsynlegar en einfaldar varúðarráðstafanir .